بي بي سي

برطانوي نشرياتي ادارو (British Broadcasting Corporation) المعروف "بي بي سي" (BBC) ٻُڌندڙن ۽ ڏسندڙن جي لحاظ کان دنيا جو سڀ کان وڏو نشرياتی ادارو آهي. بي بي سي جو هيڊ ڪوارٽر لنڊن ۾ آهي. بي بي سي صرف برطانيا ۾ ملازمن جو تعداد 26 هزار آهي ۽ ان جي سالياني بجيٽ 4 ارب برطانوي پاؤنڊ (7.9 ارب آمريڪي ڊالر) کان وڌيڪ آهي. 1936ع ۾ برٽش براڊڪاسٽنگ ڪارپوريشن (BBC) پنھنجو پھريون ٽيليويزن چئنل قائم ڪيو ۽ اهڙي طرح هيا دنيا جو پھريون باقائدہ نشريات شروع ڪرڻ وارو چئنل بڻجي ويو. 1930ع ۾ نيويارڪ ۾ آمريڪا پنهنجي هڪ ٽي وي اسٽيشن نيشنل براڊڪاسٽنگ ڪارپوريشن (NBC) قائم ڪيو هو. لڳ ڀڳ ساڳئي سال بي بي سي لنڊن ۾ پنهنجو هڪ ٽيليويزن اسٽيشن قائم ڪيو، تنهن کانپوءِ فرانس ۽ جرمني به انگلينڊ ۽ آمريڪا جي پيروي ڪندي قومي ٽي وي اسٽيشون ٺاهيون. 1922ء ۾ برٽش براڊڪاسٽنگ ڪمپني لميٽڊ جي قائم ڪيل هن اداري کي بعد ۾ شاهي پروانو جاري ڪيو ويو ۽ 1927ع ۾ هي رياست جي ملڪيت بڻجي ويو. ادارو ٽيليويزن، ريڊيو ۽ انٽرنيٽ تي پروگرام ۽ معلوماتي خدمتون پيش ڪري ٿو. بي بي سي جو هدف "اطلاع، علم ۽ تفريح جي فراهمي" آهي. ادارو بي بي سي ٽرسٽ جي انتظام هيٺ هلايو وڃي ٿو ۽ پنهنجي منشور جي مطابق "سياسي ۽ اشتهاري اثرن کان آزاد آهي ۽ صرف پنهنجي ڏسندڙن (ناظرين) ۽ ٻُڌندڙن (سامعين) کي حالتن کان واقف رکي ٿو." ادارو انگريزي سميت سموري دنيا جي 33 ٻولين ۾ پروگرام نشر ڪندو آهي، جن ۾ اردو پڻ شامل آهي. اردو ۾ بي بي سي ريڊيو جي نشريات کانسواءِ هڪ ويب سائٽ پڻ شامل آهي جيڪا تحريري اردو جي اولين ويب سائٽس منجهان هڪ آهي. بي بي سي نيوز خبرن جو ادارو آهي. تصويرون پڻ ڏسو بي بي سي نيوز جيو نيوز ريڊيو پاڪستان پاڪستان ٽيليويزن ڪارپوريشن حوالا ٻاهريان ڳنڍڻا برطانوي نشرياتي ادارو (اردو) برطانوي نشرياتي ادارو (انگريزي)